På tross av nedrykket, så beholdt Morell jobben som manager, og laget var nær opprykk neste sesong med en tredjeplass i andre divisjon (tapte andreplassen på målforskjell), og en femteplass i 1914-15. Denne plasseringen holdt til å bli valgt tilbake til den utvidede førstedivisjonen i 1919, etter den første verdenskrig. Wolverhampton Wanderers og Barnsley hadde bedre plasseringer, men ble likevel ikke valgt til opprykk. Arsenals opprykk synes å ha blitt mulig i hovedsak etter de politiske manøvreringene til deres formann, Henry Norris, i stedet for deres sportslige resultater.